廣州跑男係廣州電視台借鑒咗南韓sbs電視台嘅runningman同浙江衛視嘅奔跑吧兄弟經驗而整嘅真人騷節目。遊戲規則係各個成員同嘉賓去到指定任務地區搞前期任務，贏咗嗰位就有任務提示搞掂最後嘅任務。雖然節目有時會用韓版嘅撕名牌環節，但同奔跑吧兄弟、runningman唔同嘅係，節目專門圍繞廣東地區嘅嶺南特色方面搞。